Raġel ta’ 52 sena minn Santa Luċija, jinsab fil-periklu tal-mewt wara li kien involut f’inċident tat-traffiku, il-bieraħ fid-9 p.m. fi Triq San Anard fiż-Żejtun. Minn investigazzjonijiet preliminari jirriżulta li kien hemm ħabta bejn karozza li kien qed isuq anzjan ta’ 71 sena u rota li kien qed issuq ir-raġel ta’ 52 sena. Ir-raġel ittieħed immedjatament l-isptar Mater Dei għall-kura. L-investigazzjonijiet għadhom għaddejjin filwaqt li nħatru diversi esperti sabiex jassistu fl-inkjesta maġisterjali.